Ba zan sauka daga mulki ba — Bozize - BBC Hausa
Ba zan sauka daga mulki ba — Bozize
http://www.bbc.com/hausa/news/2013/01/130109_car_bozize
Image caption Shugaba Francois Bozize
Yayin da wakilai daga bangarorin da ke rikici a Jamhuriyar Afrika ta Tsakiya ke taruwa don tattaunawa a Gabon, shugaban kasar Francois Bozize ya ce ba zai amince da bukatar 'yan tawaye cewa ya sauka daga kujerar shugabanci ba.
Mista Bozize ya ce ba zai tattauna a kan matsayinsa ba da mutanen da ya kira sojojin haya 'yan ta'adda.
Kawancen 'yan tawaye na Seleka dai ya kwace iko da manyan garuruwa da birane a makonnin da suka gabata, kuma yana barazanar kwace babban birnin kasar Bangui idan har Mista Bozize bai sauka daga mulki ba.
Wakilin BBC a birnin ya ce mutane na cikin fargaba, kuma su na ta tara kayan abinci.
An tsagaita wuta a Jamhuriyar Afrika ta tsakiya
3 Janairu 2013
Alkawarin Bozize ga 'yan tawaye
31 Disamba 2012
Shugaba Bozize ya amince da 'yan tawaye
30 Disamba 2012